Καρμπονάρα με μάραθα, ολίγον ούζο και κεφαλοτύρι
Καρμπονάρα με μάραθα, ολίγον ούζο και κεφαλοτύρι , μια σούπερ γευστική παραλαγή της παραδοσιακής καρμπονάρας.
1 πακέτο σπαγγέτι, 1-2 κουτ. σούπας ελαιόλαδο, 200 γρ. καπνιστό μπέικον ή καλής ποιότητας λαρδί, σε μέτρια κομμάτια, 2 σκελίδες σκόρδο, καθαρισμένες και ελαφρώς κοπανισμένες, 2 αυγά μεγάλου μεγέθους, 4 κρόκοι αυγών, 60 ml τσίπουρο με γλυκάνισο ή ούζο, 1 ματσάκι μάραθος, ψιλοκομμένος, 70 γρ. νιώτικο ή άλλο κεφαλοτύρι, τριμμένο, 80 γρ. παρμεζάνα, τριμμένη, αλάτι, φρεσκοτριμμένο πιπέρι
Βράζουμε τα ζυμαρικά σε άφθονο αλατισμένο νερό, σύμφωνα με τις οδηγίες της συσκευασίας, τα στραγγίζουμε, κρατάμε στην άκρη 1 φλιτζ. τσαγιού από το νερό τους και τα αφήνουμε στην άκρη.Στο μεταξύ σε φαρδιά κατσαρόλα ζεσταίνουμε το ελαιόλαδο και σοτάρουμε το μπέικον ή το λαρδί σε μέτρια προς δυνατή φωτιά, μέχρι να ροδίσει.Ρίχνουμε τα σκόρδα, σοτάρουμε για 1/2 λεπτό και αποσύρουμε.Πετάμε τα σκόρδα.Σε ένα ανοξείδωτο μπολ, μεγάλο τόσο ώστε να χωρέσει μετά όλα τα ζυμαρικά, χτυπάμε τα αυγά και τους κρόκους καλά μέχρι να ομογενοποιηθούν.Το μπολ πρέπει να έχει μέγεθος τέτοιο ώστε να μπορεί να εφαρμόσει στα χείλη μιας κατσαρόλας στην οποία σιγοβράζει λίγο νερό και ο πάτος του να μην ακουμπά την επιφάνεια του νερού – θα φτιάξουμε δηλαδή ένα μπεν μαρί.Ρίχνουμε στο μπολ με τα αυγά το ποτό και πιπέρι, ανακατεύουμε και τοποθετούμε το μπολ στο μπεν μαρί.Προσθέτουμε το νερό που κρατήσαμε από το βράσιμο των ζυμαρικών, τον μάραθο και αλάτι και ανακατεύουμε διαρκώς.Τα αυγά πρέπει να ζεσταθούν τόσο ώστε να «μαγειρευτούν» και να γίνουν μια σχετικά πυκνή κρέμα, χωρίς να «ψηθούν» και να κομματιαστούν.Προσθέτουμε τώρα τα στραγγισμένα ζυμαρικά, σβήνουμε το μάτι και ανακατεύουμε καλά με πιρούνα.Προσθέτουμε το μπέικον μαζί με το λίπος του τηγανιού, καθώς και την παρμεζάνα, και ανακατεύουμε συνέχεια μέχρι να δέσει ελαφρώς η σάλτσα.Σερβίρουμε αμέσως στα πιάτα και πασπαλίζουμε κάθε μερίδα με το κεφαλοτύρι και φρεσκοτριμμένο πιπέρι.
Αυγά,Ζυμαρικά,Ούζο